ભોપાલ સેન્ટ્રલ જેલની ક્ષમતા ૧૪૦૦ કેદીની છે, પરંતુ ત્યાં ૩,૦૦૦ કરતાં વધુ કેદીને રાખવામાં આવે છે. એક સમયે મધ્યપ્રદેશની તમામ જેલની વ્યવસ્થા સંભાળનારા નિવૃત્ત જેલ અધિકારી જી.કે. અગ્રવાલે જણાવ્યું કે, “રાજ્યની જેલ વ્યવસ્થા સાવ ખાડે ગઇ છે, પરંતુ કોઇને તેની ચિંતા નથી. રાજકારણી અને અધિકારી પોતાની મસ્તીમાં ડૂબેલા છે. મેં અનેક વખત વરિષ્ઠ જેલ અધિકારીઓના લખેલા અનેક પત્રો સરકાર સુધી પહોંચાડયા છે, પરંતુ હજુ સુધી કોઇ નક્કર કાર્યવાહી હાથ ધરવામાં આવી નથી.”